Sabal

se egen seksjon

Sabal er ei slekt med palmer som er utbredt i Amerika.

De har en enkelt stamme som kan være underjordisk eller opprett. Arter med stamme er som regel 5–15 m høye, maksimalt 25 m. Stammediameteren er 35–45 cm, maksimalt 60 cm. Bladene er vifteformede, og bladstilken har aldri torner. Blomsterstanden er en 0,4–3 m lang topp som sitter i bladhjørnene. Blomstene er tvekjønnede, kremhvite og duftende. Begeret har 3 fliker, og det er 3 kronblad og 6 pollenbærere som sitter i 2 kranser. Frukten er en bærlignende, som regel svart, steinfrukt. Den inneholder 1 frø, mer sjeldent 2–3.

Sabal er utbredt i sørlige USA, Mexico, Karibia, Mellom-Amerika og nordlige Sør-Amerika. Pollineringen gjøres av vepser, spesielt markbier, buksamlerbier og innførte honningbier. Fruktene er ettertraktet av pattedyr (svartbjørn, mulhjorter, halvbjørner) og fugler. Sabal minor sprer også frøene ved hjelp av vann. Frøbiller i slekta Caryobruchus lever på Sabal.

I tertiær hadde Sabal en mye større utbredelse, og fossiler er kjent fra lenger nord i Nord-Amerika, Europa og Øst-Asia. I Tyskland vokste Sabal i myrskoger sammen med Sciadopitys og Sequoia fra eocen til miocen.

Arter 
Slekta omfatter følgende 16 eller 17 arter.

Referanser

Eksterne lenker 
 

Coryphoideae